Δωροθέα Στιούαρτ, κόμισσα του Γκάουρι

Η Δωροθέα Στιούαρτ, κόμισσα του Γκάουρι, αγγλ.: Dorothea Stewart, Countess of Gowrie (απεβ. μετά το 1600) ήταν Σκωτσέζα αριστοκράτισσα. Οι ημερομηνίες γέννησης και τέλους τής Δωροθέας Στιούαρτ είναι άγνωστες.
δεξιά|μικρογραφία|Το κάστρο Ρούθβεν, γνωστό σήμερα ως Χάντινγκταουερ.
δεξιά|μικρογραφία|Το Κάστρο Ντίρλετον, εξωτερικό του καταλύματος Γκάουρι.

 Πρώιμη ζωή 
Ήταν η μεγαλύτερη κόρη τού Ερρίκου Στιούαρτ 1ου κυρίου Μέθβεν και τής Τζάνετ Στιούαρτ, κόρης τού Ιωάννη Στιούαρτ 2ου κόμη τού Άθολ και τής Τζάνετ Κάμπελ. Τα αδέλφια της ήταν ο Ερρίκος Στιούαρτ 2ος κύριος Μέθβεν, η Μαργαρίτα Στιούαρτ κυρία τού Ότσιλτρι, και η Ιωάννα Στιούαρτ κόμισσα τού Άργκαϊλ.

Οι συγγραφείς τού 19ου αι. εξέτασαν την πιθανότητα ότι η Δωροθέα Στιούαρτ να ήταν κόρη τής Μαργαρίτας Τυδώρ, ή η εγγονή της και κόρη ενός κυρίου τού Μέθβεν, που λέγεται ότι σκοτώθηκε στη Μάχη τού Πίνκι το 1547.

 Ο έγγαμος βίος 
Η Δωροθέα Στιούατ παντρεύτηκε τον Γουλιέλμο κύριο τού Ρούθβεν στις 17 Αυγούστου 1561 στο Περθ. Το ενοριακό μητρώο υποδηλώνει ότι ήταν διπλός γάμος: η ετεροθαλής αδελφή της, Ελισάβετ Κένεντυ (απεβ. 1572), κόρη της Τζάνετ Στιούαρτ και τού Ούγου Κένεντυ τού Γίρβανμαϊνς, παντρεύτηκε τον Πάτρικ Βανς την ίδια ημέρα. Αργότερα, η κυρία τού Όκιλτρι αναφέρθηκε στον Πάτρικ Βάους τού Μπάρμπαροκ στα γράμματά της ως "αδελφό" της. Ήταν σύζυγος τής ετεριθαλούς αδελφής της.

 Μετέπειτα ζωή 
Το κάστρο Ντίρλετον και άλλες ιδιοκτησίες επιστράφηκαν στη λαίδη Γκάουρι και την οικογένειά της. Ένας ατιμασμένος αυλικός, ο Γουλιέλμος Κηθ τού Ντέλνι, έμεινε στο σπίτι της δίπλα στο Παλάτι τού Χόλυρουντ τον Ιούλιο τού 1590. Υπήρχαν σχέδια το 1591 για τον γάμο τής Δωροθέας Στιούαρτ με τον Γουλιέλμο Κηθ τού Ντέλνι, αλλά ο Ιάκωβος ΣΤ΄ το απαγόρευσε. Τον Ιούλιο τού 1593 το σπίτι προσέλκυσε υποψίες, όταν χρησιμοποιήθηκε για την πρόσβαση στο παλάτι, κατά τη διάρκεια τής δεύτερης επιδρομής τού Φραγκίσκου Στιούαρτ κόμη τού Μπόθγουελ, στο Χόλυρουντ. 

 Οικογένεια 
δεξιά|μικρογραφία|Η Mαρία Ρούθβεν, Άντονι φαν Ντάικ, Mουσείο τού Πράδο.
Τα παιδιά τής Δωροθέας Στιούαρτ έφεραν το επώνυμο Ρούθβεν, και ήταν:

 Ιάκωβος, 2ος κόμης τού Γκάουρι (απεβ. 1588).
 Ιωάννης, 3ος κόμης τού Γκάουρι (απεβ. 1600)
 Αλέξανδρος (απεβ. 1600)
 Γουλιέλμος
 Πάτρικ, ήταν φυλακισμένος στον Πύργο τού Λονδίνου. Ήταν ο πατέρας τής Μαρίας Ρούθβεν, η οποία παντρεύτηκε τον ζωγράφο Άντονι βαν Ντάικ.
 Μαρία, παντρεύτηκε (1) τον Ιωάννη Στιούαρτ 5ο κόμη τού Άθολ, και (2) τον Ιωάννη Στιούαρτ 1ο κόμη τού Άθολ (1566–1603).
 Μαργαρίτα, παντρεύτηκε τον Ιωάννη Γκράχαμ 4ο Κόμη του Μόντροουζ, και ήταν η μητέρα του Ιακώβου Γκράχαμ 1ου μαρκήσιου τού Μόντροουζ
 Σοφία (απεβ. 1592): παρά τις επιθυμίες τού Ιακώβου ΣΤ΄, παντρεύτηκε τον Λουδοβίκο Στιούαρτ 2ο δούκα τού Λένοξ στις 20 Απριλίου 1591, την επόμενη ημέρα από την απελευθέρωσή της από τη φυλακή στο Κάστρο Γουέμις.
 Ιωάννα, παντρεύτηκε τον Ιάκωβο Όγκιλβι 1ο κόμη τού Έρλι
 Ελισάβετ/Ισαβέλλα, παντρεύτηκε (1) τον Ροβέρτο Γκόρντον τού Λόχινβαρ και ήταν μητέρα τού Ιωάννη Γκόρντον 1ου υποκόμη τού Κένμουρ, και (2) τον Ούγο Κάμπελ τού Λάουντον (απεβ. 1622). 
 Βεατρίκη, κυρία των τιμών τής Άννας τής Δανίας, σύζυγος τού Ιωάννη Χόουμ των Κάουντενκοους
 Λίλια, για την οποία γνωρίζουμε ελάχιστα: ο Άγγλος πρέσβης έγραψε ότι «α[εβίωσε και αυτή από θλίψη» μετά την εκτέλεση τού πατέρα της τον Μάιο τού 1584. 
 Δωροθέα, παντρεύτηκε τον Ιωάννη Γουέμις τού Πίτενκριφ
 Βαρβάρα, κυρία των τιμών τής Άννας τής Δανίας

 Αναφορές 

Κατηγορία:Οίκος των Στιούαρτ